NaiveNeuron/SloPal huggingface dataset:
J. Halecký, poslanec: (2009-11-04):
Chcem len vám pripomenúť, že oceňujem vašu snahu zlepšiť situáciu pozmeňujúcimi návrhmi v oblasti nezamestnanosti. Ale chcem vám povedať, pokiaľ nájdete jedinú krajinu, kde opozícia navrhuje zmeny a koalícia ich financuje v čiastkach miliardových, zahlasujem za všetky vaše návrhy. K týmto záverom, či už v akom rozsahu sa to má realizovať alebo aj finančne zabezpečiť, musí pristúpiť koalícia. Ďakujem.
Hort, Milan, podpredseda NR SR (2011-11-30):
Ďakujem pekne. Spravodajcovať by mal tento zákon pán poslanec Pavol Hladký, ale ho v sále nevidím. Nevidím tu ani člena, pardon, predsedu výboru pre obranu a bezpečnosť. Preto sa pýtam členov poslaneckého klubu za SaS, nemáme informáciu, kde sa nachádza pán poslanec Hladký v tejto chvíli? Vyhlasujem trojminútovú prestávku. (Krátka prestávka.) (Po prestávke.) Takže budeme pokračovať. Poprosím pána poslanca Laurenčíka, aby si splnil svoju spravodajskú povinnosť namiesto pána poslanca Hladkého, ktorý je neprítomný. Nech sa páči.
P. Paška, predseda NR SR: (2009-02-12):
(Hlasovanie.) 132 prítomných, 119 za, 1 proti, 11 sa zdržalo, 1 nehlasoval. Návrh pána poslanca sme schválili.
Paška Pavol, predseda NR SR (2014-10-22):
(Hlasovanie.) 134 prítomných, 1 za, 75 proti, 58 sa zdržalo. Bod 9 sme neschválili.
Hrnčiar, Andrej, podpredseda NR SR (2018-11-28):
Pani poslankyňa Červeňáková.
B. Bugár, poslanec: (2002-02-15):
M. Antecký, poslanec: Vážený pán predseda, vážený pán podpredseda, vážené kolegyne, kolegovia. V rozprave odznel len jeden pozmeňujúci návrh k tomuto návrhu zákona a ten znel, aby sa hlasovalo o bode 2 a 3 spoločnej správy osobitne. Poprosím, pán podpredseda, dajte o tom hlasovať.
Kmec, Stanislav, poslanec NR SR (2019-06-19):
Pán predsedajúci, dajte, prosím, hlasovať o bodoch 1 až 23 zo spoločnej správy s odporúčaním gestorského výboru schváliť.
Dostál, Ondrej, poslanec NR SR (2020-09-24):
Vážené kolegyne, vážení kolegovia, dovoľte, aby som vás informoval o prerokovaní uvedeného návrhu zákona v ústavnoprávnom výbore. Národná rada uznesením č. 213 z 15. júla 2020 pridelila návrh zákona na prerokovanie ústavnoprávnemu výboru, ktorý zároveň aj určila aj ako gestorský výbor a určila lehotu na prerokovanie návrhu zákona. Poslanci Národnej rady, ktorí nie sú členmi výboru, ktorému bol návrh zákona pridelený, neoznámili v určenej lehote gestorskému výboru žiadne stanovisko. Ústavnoprávny výbor návrh zákona prerokoval a odporúčal ho Národnej rade schváliť. Z uznesenia ústavnoprávneho výboru vyplývajú dva pozmeňujúce návrhy. Gestorský výbor odporúča o nich hlasovať spoločne a oba schváliť. Gestorský výbor zároveň odporúča Národnej rady schváliť návrh zákona aj ako celok. Správa ústavnoprávneho výboru o prerokovaní návrhu zákona, tlač 155a, bola schválená uznesením ústavnoprávneho výboru č. 96 z 8. septembra 2020. Týmto uznesením ma zároveň výbor ako spravodajcu poveril, aby som na schôdzi Národnej rady informoval o výsledku rokovania výboru a predkladal návrhy v zmysle príslušných ustanovení rokovacieho poriadku. Pán predsedajúci, otvorte, prosím, rozpravu.
P. Hrušovský, podpredseda NR SR: (2002-07-11):
(Hlasovanie.) Prítomných je 81 poslancov, za 67, zdržalo sa 12, nehlasovali 2. Návrh uznesenia sme schválili. Ďakujem pánovi ministrovi za uvedenie správ. Teraz dávam hlasovať o návrhu uznesenia k správe o činnosti prokuratúry Slovenskej republiky za rok 2001 a jej poznatkoch o porušovaní zákonov , ktorú sme prerokovali ako tlač 1457. Národná rada Slovenskej republiky berie správu o činnosti prokuratúry Slovenskej republiky za rok 2001 na vedomie. Prosím, prezentujme sa a hlasujme o návrhu uznesení. Prezentácia. (Hlasovanie.) Prítomných je 82 poslancov, za 70, zdržalo sa 10, nehlasovali 2. Návrh uznesenia sme schválili. Teraz poprosím pána poslanca Tuchyňu, aby ako poverený spravodajca výboru pre obranu a bezpečnosť uviedol návrh uznesenia k prerokúvanému Dlhodobému plánu štruktúry a rozvoja ozbrojených síl Slovenskej republiky . Nech sa páči, pán poslanec Tuchyňa. J. Tuchyňa, poslanec: Ďakujem za slovo. Keďže z rozpravy k tomuto bodu nevyzneli žiadne iné návrhy, dajte hlasovať, pán podpredseda, o návrhu uznesenia, ktoré je súčasťou informácie, tlač 1611a.
Svrček, Miloš, poslanec NR SR (2020-07-15):
Pán predsedajúci, ďalej budeme hlasovať o prvom pozmeňujúcom návrhu podanom poslancom Rašim, ktorý obsahuje jeden bod.
L. Köteles, poslanec: (2001-12-11):
J. Migaš, predseda NR SR: Ďakujem. No, čo áno, však ste boli a už nie ste. No. Pani poslankyňa Tóthová s faktickou poznámkou, nech sa páči.
Figeľ, Ján, podpredseda NR SR (2016-02-11):
S reakciou, nech sa páči, Martin Poliačik.
B. Bugár, podpredseda NR SR: (2003-11-11):
(Hlasovanie.) Prítomných 119 poslancov, za návrh hlasovalo 49, proti 66, zdržali sa 4. Konštatujem, že tento procedurálny návrh nebol schválený. Nech sa páči.
Laššáková, Jana, podpredsedníčka NR SR (2014-04-02):
Nech sa páči, pán poslanec Chren, máte slovo.
Petro, František, poslanec NR SR (2015-11-12):
Teraz pristúpime k hlasovaniu o pozmeňujúcich návrhoch, ktoré odzneli v rozprave. Pani predsedajúca, dajte hlasovať o pozmeňujúcom návrhu prednesom pani poslankyňou Šípošovou.
Hrušovský, Pavol, podpredseda NR SR (2011-09-06):
Pani poslankyňa Laššáková s faktickou poznámkou na vystúpenie.
B. Bugár, podpredseda NR SR: (2005-06-30):
Dávam slovo pánovi poslancovi Fajnorovi. Nech sa páči, môžete interpelovať. K. Fajnor, poslanec: Ďakujem pekne, pán podpredseda. Vážené kolegyne, kolegovia, podľa § 129 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov interpelujem predsedu vlády Slovenskej republiky Mikuláša Dzurindu. Vážený pán predseda vlády, 18. mája 2005 vláda schválila rozpracovanie opatrení Akčného plánu rizikového kapitálu Európskej únie na podmienky Slovenskej republiky. Odvoláva sa na plnenie cieľov Lisabonskej agendy. Súčasťou úloh, ktoré prijala vláda, je návrh z dielne ministerstva hospodárstva na odstránenie legislatívnych bariér, preinvestovanie inštitucionálnych investorov do fondov rizikového kapitálu. Vláda tak otvára priestor na prehodnotenie súčasného zákona o poisťovníctve tak, aby mohli investičné portfóliá dôchodkových fondov obsahovať aj fondy rizikového kapitálu. V súčasnosti totiž môžu dôchodcovské správcovské spoločnosti, resp. budúce doplnkové dôchodkové spoločnosti nadobúdať do majetku v dôchodkových fondoch len zákonom definované finančné zdroje. Je mi známe, že vo vyspelom finančnom svete zdrojom financovania hospodárskeho rozvoja je rizikový kapitál. Tiež viem, že dôchodkové fondy a poisťovne sú významným investorom v rizikových projektoch a fondoch rizikového kapitálu. Toto ma vo vašej odpovedi však nezaujíma. Zaujíma ma iná skutočnosť. Môže sa totiž to tak konať iba vďaka vyspelosti trhu, na ktorom pôsobí rizikový kapitál. Vaša vláda sa však pustila opačnou cestou. Chcete, aby dôchodkové fondy a poisťovne, ktoré ste len teraz rozbehli, použili zverené prostriedky občanov na účely rozvoja trhu. V tomto prípade robíte spätné postupy a každý odborník v oblasti rizikového kapitálu vám povie, že tu nejde o riziko, ale doslova o hazard. Žiadam vás, aby vláda prijala čo najskôr záruky, ktorými bude zabezpečené, že občania, ktorí vložili svoje prostriedky do týchto spoločností, neskončia ako pri finančných aférach nebankových subjektov. Aby sa nestalo, že namiesto dôchodkov našim dôchodcom zostanú, žiaľ, len oči na plač. Žiadam vás, aby vláda zaručila istý stupeň zhodnotenia vložených financií do spoločnosti, aby občania dostali vyplatený aspoň minimálny zisk. Žiadam vás, aby ste zabezpečili, aby občania dostali aspoň minimálny výnos. Ďakujem pekne za pozornosť.
Bugár, Béla, podpredseda NR SR (2018-09-17):
Na vystúpenie pána poslanca s faktickými poznámkami dvaja. Pani poslankyňa Gaborčáková.
B. Bugár, podpredseda NR SR: (2004-06-24):
Ľ. Navrátilová, poslankyňa: Pardon. Ak budú tieto pohľadávky málo bonitné, kto bude platiť tie dlžoby alebo ten dlh, ktorý vznikne v Sociálnej poisťovni? Nuž, zase štát, lebo štát musí garantovať akosi peniaze v Sociálnej poisťovni, a preto, pán minister, sa pýtam, prečo sa to vlastne ide robiť? Tá konštrukcia je umelá a jednoducho navádza na nejaké možnože nie celkom spravodlivé uzávery, že tu ide o niečo úplne iné ako o oddlženie nemocníc. Urobte to nejako inak, prosím vás pekne, vo vláde tlačte na ministra financií, nech on dosiahne, aby za tých 6 miliárd boli tie pohľadávky daňových úradov vymožené a nemusíme tu viesť takéto diskusie. Ďakujem.
Viskupič, Marián, poslanec NR SR (2020-07-14):
Ďakujem pekne za slovo. Najprv budem súhlasiť s pánom kolegom Kamenickým. Áno, v najbližších rokoch bude určite kľúčová schopnosť čerpať eurofondy. To, si myslím, je naprosto jasné. No čo sa týka, či sa usmievame. Neusmievame, situácia je vážna a všetci si ju plne uvedomujeme a robíme všetko pre to, aby, aby sme ju vyriešili. A, pán kolega, nejak tak, nejak vo všetkých tých vašich vystúpeniach nejak tak zabúdate priznať, že teda je tu kríza, proste áno, bola zdravotná, teraz je už ekonomická. A teda na rozdiel od tých dobrých rokov pred tým. Ale v podstate si protirečíte, lebo teda môžu nastať z tých, z toho vášho protirečenia len jedna možnosť, čiže buď teda míňame na riešenie krízy málo, potom ale ten deficit teda nebude až taký veľký vo finále, a teda pomôžeme asi málo ekonomike, alebo teda tie plánované peniaze sa nám podarí minúť, podarí sa nám teda podporiť ekonomiku čo najviac a potom teda deficit bude vyšší, ale teda zasa budú tie peniaze slúžiť na zabránenie kolapsu ekonomiky. Takže oboje naraz nastať nemôže. Ďakujem.
Turčanová, Andrea, poslankyňa NR SR (2023-12-20):
Ďakujem pánovi poslancovi Hajkovi za naozaj veľmi dobrý a odborný príspevok za klub, ktorý predniesol. Upozornil tam vlastne, že daňové príjmy sú naplnené jednak zvýšením bankovej dane, zvýšením percenta zdravotníckych odvodov, ale tiež aj percentá odvodov z II. piliera a takej špekulatívnej dane na kryptomeny. A poukázal na to, že máme veľa neznámych a premenných a sťažujeme podmienky našim podnikateľom na podnikanie. Na druhej strane, čo sa týka výdavkovej časti, tak tam doteraz máme veľmi neadresnú pomoc v podobe dotácií hypoték, dotácií Sociálnej poisťovne na dôchodky a poukázali na to, že nám hrozí, tak ako povedal aj pán minister financií, grécka cesta v podobe znižovania platov a dôchodkov, ak sa nespamätáme zavčasu. Ak hovoríme teda o tom, že treba šetriť, tak potom naozaj je otázne, prečo sa ústredný vládny aparát navýši o štyritisíc ďalších zamestnancov, úradníkov. Záverom povedal, že KDH je za zjednodušenie daňového systému, pretože je to lepšia cesta a plne s ním súhlasím. Ďakujem za tento príspevok.
Bugár, Béla, podpredseda NR SR (2017-09-12):
Nech sa páči, prezentujme sa a hlasujeme. (Hlasovanie.) Prítomných je 137 poslancov, za 124, 13 sa zdržali hlasovania. Konštatujem, že návrh sme schválili. Takže budeme tento návrh prerokovávať v druhom čítaní. Nech sa páči, ďalej.
Bugár, Béla, podpredseda NR SR (2018-09-13):
Vážené panie poslankyne, páni poslanci, budeme teda pokračovať hlasovaním. Najprv o bode 34 programu, teda o druhom čítaní o vládnom návrhu zákona, ktorým sa mení a dopĺňa zákon č. 139/98 Z. z. o omamných látkach (tlač 995). Prosím teraz pána poslanca Blanára, spoločného spravodajcu z výboru pre zdravotníctvo, aby uvádzal jednotlivé hlasovania. (Hlasovanie o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov , tlač 995.)
Grendel, Gábor, podpredseda NR SR (2021-05-11):
Prezentujme sa a hlasujme. (Hlasovanie.) Prítomných 131, za 128, proti nikto, zdržali sa 2, nehlasoval 1 poslanec. Konštatujem, že sme návrh zákona posunuli do tretieho čítania , v rámci ktorého otváram rozpravu a pýtam sa, či sa chce niekto prihlásiť do rozpravy. Nie je tomu tak, vyhlasujem rozpravu za skončenú. Prosím, pán spravodajca, uveďte záverečné hlasovanie a odporúčanie gestorského výboru.
Danko, Andrej, predseda NR SR (2019-11-26):
Poslankyňa Zemanová.
Šudík, Tomáš, poslanec NR SR (2020-03-20):
Ďakujem za slovo. A určite by som chcel súhlasiť s pánom, s mojím pánom predrečníkom, pretože tiež som presvedčený, že nie je vhodné voliť pána Kotlebu, a to chcem povedať aj svojim kolegom, pretože pán Kotleba je obžalovaný. A keď zvolíme pána Kotlebu na čelo nejakého výboru, to bude nie európska, ale celonárodná hanba. Ďakujem krásne.
T. Lebocký, poslanec: (2008-09-10):
„Národná rada Slovenskej republiky berie na vedomie Akčný plán Národného lesníckeho programu a žiada vládu Slovenskej republiky predložiť analýzu nárokov Akčného plánu Národného lesníckeho programu Slovenskej republiky na zvýšenie limitu výdavkov kapitoly Ministerstvo obrany Slovenskej republiky vo vzťahu k predmetu činnosti štátny podnik Vojenské lesy a majetky Slovenskej republiky.“
Kuriak, Milan, poslanec NR SR (2022-04-27):
Ďakujem za slovo. Som rád a ďakujem, že tento niekoľkomesačný proces reformy súdnej mapy s množstvom stretnutí, rokovaní, predkladaní argumentov a námietok z každej strany je pred cieľom. Som rád a ďakujem, že v mnohých prípadoch došlo k dohode a k ústupkom na základe argumentov a nie väčších sympatií či lepších kontaktov k danému sídlu. Ďakujem, že nakoniec zavážili argumenty aj v prospech Okresného súdu Námestovo, ktoré po schválení reformy bude hlavným sídlom pre tri okresy na Orave. Samozrejme, teší ma, že bude zachované aj, že bude zachovaný aj Okresný súd v Dolnom Kubíne, kde zostane pracovisko. Desiatky závažných pripomienok, analýz a dôvodov nakoniec zavážilo. Nešlo tu o žiadne kupčenie ani politický lobing, ale o niekoľkomesačné rokovania a stretnutia, trvajúce nekonečné hodiny, a presviedčania na základe nevyvrátiteľných argumentov. V tomto prípade určite zvíťazila dobrá vôľa a zdravý rozum. Ďakujem aj pani ministerke za trpezlivosť a ochotu vyhovieť v tomto prípade. Ďakujem.
Jánoš, Vladimír, poslanec NR SR (2010-11-04):
Ďakujem pekne, pán predsedajúci. Pán predseda výboru, veľmi pozorne som vás počul a mám dva také zásadné dotazy. Spomínali ste, že zavedenie mimoriadnej odvodovej sadzby pre banky by sekundárne spôsobil ten aspekt, že by došlo k zvýšeniu úrokových sadzieb poprípade k zvýšeniu poplatkov za vedenie účtu, ale predsa bankový sektor na Slovensku je širokospektrálny. Tých bánk je tu dostatočné množstvo. Ja predpokladám, teda ako laik v tejto oblasti, že snáď tu funguje nejaké zásadné elementárne funkcie konkurencie medzi jednotlivými bankovými subjektmi alebo azda chceli ste tým naznačiť, že jednotlivé bankové sektory alebo jednotlivé banky na Slovensku by vytvorili akýsi kartel alebo nejakú kartelovú dohodu, keď už teraz tvrdíte v tejto prvej fáze, keď zákon nebol ešte ani prijatý, že automaticky to vyvolá zvýšenie úrokových sadzieb, zvýšenie spomínaných poplatkov za trebárs vedenie účtu. A druhá moja zásadná otázka. Chcel by som sa vás spýtať, určite máte o tom prehľad a určite by ste mi túto informáciu vedeli posunúť, aký bol čistý zisk bankového sektoru na Slovensku za predchádzajúce obdobie? Ďakujem pekne.
Poliačik, Martin, poslanec NR SR (2017-12-12):
Ďakujem, pán predsedajúci. V rozprave vystúpila len pani predkladateľka, dajte preto, prosím, hlasovať o tom, že podľa § 73 ods. 3 písm. c) posunieme tento zákon do druhého čítania.
J. Vaľová, poslankyňa: (2009-04-21):
A druhá vec, povedali ste, že váš syn Benjamín by dokázal urobiť lepšie logo. No jedného syna pána Horta sme tu už mali, ktorý si zaplatil služobnú cestu cez parlament ako prekladateľ a platil mu ju parlament, pretože si ho otecko zobral na služobnú cestu so sebou. Tak vidím, že takéto zámery rezonujú v SDKÚ o tých synoch. A čo sa týka pani ministerky Tomanovej, no skutočne máte pravdu, to, čo ste s ňou urobili cez médiá, tak ju môžem nazvať, že je v dobrom zmysle slova, je chudera, pretože skutočne to, čo ste s ňou robili cez médiá za tie postele, ktoré dala, ona tie peniaze neukradla, ale že dala postele tým ľuďom, ktorí skutočne potrebovali a ktorí tam ležia. Tak ja neviem, že čo chcete ale akože? Skutočne pani ministerka na tomto, na tej kauze, ktorú vy rozprávate, určite nemala podiel. Tie postele tam sú a verím, že ich nechcete vytiahnuť spod tých ľudí, ktorí sú chorí a predať ich teraz. To je jedna vec. A druhú vec by som chcela povedať, prosím vás pekne, nechajte pána Štefanova, nech sa ujme svojej funkcie, veď ja neviem, ale to už je trápne, aby minister ešte ani nesadol na stoličku a vy už ste vedeli o tom, čo všetko sa bude diať a čo všetko sa stane. Ďakujem. (Potlesk.)
Galek, Karol, poslanec NR SR (2019-05-13):
Je to otázka na mňa, keďže vystupoval som v rozprave, ale predpokladám, že sa k tomu vyjadrí aj pán Kondrót. Ja neviem povedať, že ako je to v prípade práve tejto podpory verzus podpora pre energeticky náročné podniky vo forme uhla videnia platenia tej TPS-ky, ale viem, napr. diskutovali sme to, myslím, aj na poslednej komisii, že pokiaľ je podnik, ktorý následne spadne do tejto schémy podpory, tak už nebude mať v oblasti iných podpôr nárok na ich čerpanie. A to narážam na to, že napríklad máme dnes v štátnom rozpočte vyčlenených 40 mil. eur, myslím, že to je na tie, pre tie tiež energeticky náročné podniky, ktoré splnia nejaké kritériá predpísané ministerstvom. Toto si v minulosti malo medzi sebou rozdeliť, myslím, že dvesto podnikov. Čiže keď niekto dostane úľavu v rámci tohto návrhu zákona, resp. v rámci vyhlášky, ktorá je momentálne v medzirezortnom pripomienkovom konaní a ktorá čaká práve, ako dopadne tento zákon, tak by práve na túto podporu z tých 40 mil. nemal mať nárok. Ale v konečnom dôsledku asi takémuto podniku to bude jedno, pretože keď vydelíme 40 mil. deleno 200, tak sa dostaneme na pár desiatok tisíc, zatiaľ čo v prípade tohto zákona a tej vyhlášky sa bavíme o 140 mil., ktoré si medzi sebou majú rozdeliť štyri podniky z môjho pohľadu naozaj veľmi netransparentne a v rozpore práve s tou európskou, nepoviem legislatívou, ale s európskym usmernením. Takže otázne je, samozrejme, posúdenie aj toto, že pokiaľ sú tam aj nejaké iné, pretože vieme, že naozaj tieto podniky čerpajú, tak potom by to bolo dobré, možnože keby pán Kondrót vedel zodpovedať, alebo môžme sa opýtať inde.
B. Bugár, podpredseda NR SR: (2006-04-21):
(Hlasovanie.) Prítomných 123, za 87, zdržalo sa 34 poslancov, nehlasovali 2. Konštatujem, že bod 26 sme schválili. Ďalej. A. Blajsko, poslanec: Bod 27 je s návrhom gestorského výboru schváliť ho.
Hrnčiar, Andrej, podpredseda NR SR (2019-12-03):
Pán poslanec Zelník.
Jarjabek, Dušan, poslanec NR SR (2015-01-29):
Ďakujem za slovo, pán predsedajúci. Pán poslanec Hlina, ja si vás dovolím len doplniť. Tá medializácia II. piliera, to bolo presne také isté svinstvo, ktoré bolo pri medializácii tých takzvaných nebankových subjektov. Takisto známe tváre, mediálne známe tváre, zvyčajne herci, pochopiteľne, lebo neviem, kto je už dnes známejší v tejto republike, všetci títo sa nechali „zneužiť“ za nejaké honoráre a klamali presne takisto, ako klamali pri tvorbe II. piliera. Toto sú dôsledky. Samozrejme, tí, ktorí robili tie reklamy, robili to úplne bez akejkoľvek zodpovednosti, bez akejkoľvek vízie nejakej budúcnosti. Proste prečítali textíky, ktoré im niekto napísal. To bol ten problém. A to je ten problém vôbec s medializáciou niektorých vecí aj v súčasnosti. Proste to je to hrubé klamanie cez médiá tých, ktorí bez zodpovednosti sú ochotní urobiť za lacný groš čokoľvek. A toto sú potom dôsledky, ktoré sa tu budú riešiť ešte veľmi dlho. A títo kaníkovci o tom veľmi dobre vedia.
Grendel, Gábor, podpredseda NR SR (2021-12-07):
Pán poslanec Marián Viskupič.
Grendel, Gábor, podpredseda NR SR (2020-12-03):
Procedurálny návrh – pán poslanec Podmanický.
Krajčí, Marek, poslanec NR SR (2022-10-25):
Ďakujem za poznámky. Pán poslanec Urban, ten systém musíme nastaviť tak, aby bol funkčný, ináč celá reforma nemá zmysel, pretože sa môže stať, že pacienti sa k tej zdravotnej starostlivosti dostanú ešte neskôr ako v súčasnosti. A ja vám garantujem, že pokiaľ by bola zdravotná poisťovňa povinná zaplatiť pacientovi alebo teda preplatiť zdravotnú starostlivosť v zahraničí a nebude tam, nebude to definované, ako vy ste povedali, sumou, ako sa platí na Slovensku, to nie. Normálnou takou sumou, ako si ten nezmluvný lekár alebo to zariadenie v zahraničí vyúčtuje, tak v tom prípade tie zdravotné poisťovne v rámci siete, ktorú ony budú zabezpečovať pre svojich poistencov, ak budú mať záujem podnikať ďalej na našom trhu, si budú hľadať tých poskytovateľov zdravotnej starostlivosti aj samy za zmluvné ceny aj mimo našej krajiny. Som o tom presvedčený, pokiaľ nie, som presvedčený, že zoberú si to na starosť agenti, ktorí keď vy ako klient alebo teda nejaký pacient chorý budete potrebovať zdravotnú starostlivosť, hneď vám zavolajú, alebo vy zavoláte na nejakú, do nejakej agentúry, oni vám toho lekára nájdu. To som o tom presvedčený. To naozaj fungovať bude. Otázka je to, aby ten systém, ktorý my teraz tvoríme, naozaj myslel na tých pacientov a nebolo to, že pacient si musí všetko znova zháňať sám, hoci my zadefinujeme maximálne čakacie lehoty. Prečítajte si ten zákon, ako je navrhnutý.
Zmajkovičová, Renáta, podpredsedníčka NR SR (2012-07-26):
Ďakujem, pani poslankyňa. Otváram všeobecnú rozpravu. Do rozpravy som dostala jednu písomnú prihlášku. Pán poslanec Zsolt Simon, nech sa páči, máte slovo.
Fecko, Martin, poslanec NR SR (2014-07-03):
Ďakujem pekne. Pán kolega, ja by som zareagoval na jednu tvoju pasáž, v ktorej si povedal, že si rád, že podporuje tých veľkopodnikateľov, agropodnikateľov, ale na druhej strane si povedal, že je tu, musí byť priestor pre rozvoj rodinných fariem, a ako ich zadefinovať. Chcel by som sa opýtať, ktorá éra vo vývoji nášho poľnohospodárstva po roku 1990 bola taká, ktorá hovorila, že tí malí farmári a tí prvovýrobcovia, ktorí viac-menej nie sú žiadni bývalí direktori štátnych majetkov ani jednotných roľníckych družstiev, v ktorej ére mali zelenú takú, že boli postavení na ich roveň a neboli diskriminovaní. Ja za tých 20 rokov nenachádzam takéto obdobie a stále každá vláda iba hovorila, že áno, iba malých, malých, malých a stredných, ale neni to pravda v našom rezorte, žiaľ, neni. A preto hovorím, že treba sa vrátiť, ale nie iba rečami, ale reálnymi skutkami. Ďakujem.
B. Bugár, podpredseda NR SR: (2002-02-06):
M. Podhradská, poslankyňa: Reagujem! Reagujem na vystúpenie pána poslanca. Buďte taký láskavý, neprerušujte ma a neoberajte ma o čas! Zrejme nemáte odvahu na to, aby ste mi vypli mikrofón. Reagujem na neho. Povedal, že vy ste boli podpísaní medzi tými subjektmi, ktoré požiadali o registráciu Združenia za spoločné ciele. To povedal pán poslanec. Ja to tu chcem len zdôrazniť, že podpísaný medzi týmito subjektmi je napríklad aj József Kvarda, nedávny kandidát na predsedu vyššieho územného celku, poslanec Národnej rady za Stranu maďarskej koalície, je tam podpísaný podpredseda Národnej rady a predseda Strany maďarskej koalície Béla Bugár, ktorý tu sedí a vedie rokovanie tejto schôdze. A už len tak celkom náhodou jeden z autorov tohto zákona, o ktorom tu dnes takto diskutujeme, je tiež poslanec Národnej rady Slovenskej republiky, člen Strany maďarskej koalície, pán poslanec Duray, ktorému pán Orbán, predseda maďarskej vlády, keď mu odovzdával preukaz zahraničného Maďara, osobne za to poďakoval, za úlohu, ktorú sa mu tak dokonale podarilo splniť, a súčasne si sľuboval, že bude taký úspešný aj pri plnení ďalších úloh.
Cibulková, Katarína, poslankyňa NR SR (2011-04-01):
Ďakujem za slovo. Takže ja by som naozaj už veľmi krátko reagovala na aj tie pozmeňujúce návrhy, ktoré boli pred chvíľkou prednesené v pléne, ale i na vystúpenie pána poslanca Kolesíka. Pán poslanec Kalist, platenie preddavkov na zdravotné poistenie z príjmov z nájomného sa podľa reakcie odborníkov, ale aj širokej verejnosti javí ako veľmi problematické a vyvolalo presne opačnú reakciu, ako sa očakávalo. A tak si myslím, že naozaj je niekedy dobre urobiť mierny ústupok, aby sa vytvoril priestor pre konštruktívnu diskusiu a následne aj pre hľadanie systémového riešenia. Chápem, že je niekedy ťažké odhadnúť, aká bude reakcia na zmysel zákona. Verím však, že vami predkladaná novela je dobrá, lebo nezatvára dvere a je vlastne prejavom dobrej vôle. To isté platí aj o riešení, ktoré bolo navrhnuté pre študentov. Je to prejav dobrej vôle a podpory vzdelávania súčasnej vlády. Ja len dúfam, že tí študenti, ktorí nebudú musieť platiť zdravotné poistné, nebudú systém zneužívať neúmerným predlžovaním dĺžky denného štúdia, lebo v konečnom dôsledku sa im na to zdravotné poistenie skladáme my všetci. A k vám, pán poslanec Kolesík, podľa mňa ste zjavne nepochopil zmysel mnou predkladanej novely zákona, ktorej účelom je odstrániť neprimeranú administratívnu záťaž a odbúranie demokracie, uuu, byrokracie (reakcia pléna) a prenesenie – byrokracie – a prenesenie tejto povinnosti na zdravotné poistenie. Vaše vystúpenie považujem čisto za politicko-rétorické cvičenie, na ktoré vlastne ani nemá zmysel reagovať. Ale nedá mi to, aby som na okraj nepovedala, že vlastne táto vláda môže poskytovať občanom len také sociálne výhody, do takej výšky a do takej miery, v akom stave vaša vláda nechala verejné financie. Ďakujem.
Sedlák Justín, poslanec NR SR (2024-01-16):
Vážené panie poslankyne, vážení páni poslanci, dovoľte, aby som prečítal zdôvodnenie pozmeňujúceho návrhu k vládnemu návrhu zákona, ktorým sa mení a dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmenách a doplnení niektorých zákonov v znení neskorších predpisov, tlač 56, ktorý opätovne prečítam. Pridávam zdôvodnenie. Zdôvodnenie k bodom 1 až 3: Vzhľadom na priebeh rokovania je ohrozená navrhovaná činnosť 1. januára 2024, preto je potrebné ju týmto pozmeňovacím návrhom posunúť. V súlade s ustanoveniami zákona Národnej rady Slovenskej republiky č. 1 číslo 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám nasledujúci pozmeňovací návrh k vládnemu návrhu zákona, ktorým sa mení a dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a dopĺňaní niektorých zákonov v znení neskorších predpisov: 1. V bode 39 nadpise pod § 25d sa slová „od 1. januára 2024“ nahrádzajú slovami „od 1. februára 2024“ a v 25d sa slová „31. decembra 2023“ nahrádzajú slovami „31. januára 2024“. 2. V bode 40 nadpise pod § 27a sa slová „od 1. januára 2024“ nahradzujú slovami „od 1. februára 2024“. 3. V čl. II „1 . januára 2024“ nahrádzajú slovami „1 . februára 2024“.
Paška, Pavol, doterajší predseda NR SR (2010-07-08):
Poprosím vás ešte chvíľočku, dámy a páni. Pán predseda, o chvíľu to príde. (Smiech v sále.)
Kosová, Ingrid, poslankyňa NR SR (2024-05-10):
Ďakujem za slovo. No, už tu toho bolo povedaného veľa. Otázka neznie, pani ministerka, či RTVS doposiaľ fungovala dobre, lebo všetci vieme, že mala problémy s kvalitou. Otázka znie, akým spôsobom idete skvalitňovať RTVS vy. Tým, že ju chcete zrušiť a vytvoriť takú inštitúciu, ktorá bude, budete ju ovládať tak, aby propagovala váš pohľad na svet? To je to riešenie? Po druhé, nestačí povedať, že fondy obsadili progresívci. Musíte hovoriť fakty. A prestaňte bezducho útočiť bez dôkazov. Po tretie, pokoj a konštruktívna práca. No tá nevyzerá tak, že útočíte na queer ľudí polarizujete spoločnosť. Transparentnosť nevyzerá tak, že do správnej rady dosadíte nominantov ministerstva, že odmietate komunikovať s umeleckou verejnosťou. Po štvrté, všetko, čo ste vymenovali o sebe, bohužiaľ, sedí. Ale nie kvôli nám. Keď útočíte na queer ľudí, tak sa nečudujte, že vás označujú ako homofóbku. Ak prekrúcate fakty a šírite klamstvá, tak sa nečudujte, že ste dezinformátorka. Ak nerešpektujete menšiny a autokraticky presadzujete len svoju ideológiu, no tak sa nečudujte, že povedia, že ste fašistka. Vykresľujete sa tu ako obeť, ako bojovníčka za očistu tejto spoločnosti proti gender ideológii, čo je, mimochodom, úplne vymyslená terminológia práve takými ultrakonzervatívnymi ľuďmi, ako ste vy, ale vy ste ministerka. Naučte sa čeliť kritike a nevyplakávajte! Naučte sa niesť zodpovednosť za svoje činy! A k pánovi Jarjabkovi, ak niečím pohŕdame, pán Jarjabek, tak je to vaša arogancia moci. (Výkriky v sále.)
M. Číž, podpredseda NR SR: (2007-12-04):
S faktickými poznámkami sa hlásia poslanci Laššáková, Sárközy, Slabý, Fronc, Belásová, Szigeti László, Biró Ágnes, Senko Ján. Uzatváram možnosť prihlásiť sa s faktickou poznámkou. Slovo má pani poslankyňa Laššáková.
Zmajkovičová, Renáta, podpredsedníčka NR SR (2012-09-25):
Pani poslankyňa Nicholsonová.
Hrnčiar, Andrej, podpredseda NR SR (2019-09-13):
Poslanec Grendel.
P. Hrušovský, predseda NR SR: (2004-10-26):
(Hlasovanie.) 135 prítomných, 3 za, 53 proti, 78 sa zdržalo, 1 nehlasoval. Neschválili sme uvedené body zo spoločnej správy. V. Horák, poslanec: Ďakujem. Pán predseda, dajte, prosím, hlasovať o tom, aby sme postúpili zákon do tretieho čítania.
Fronc, Martin, poslanec NR SR (2011-04-05):
Ďakujem pekne, pán podpredseda. Pán kolega Lazár, už som sa obával, že nebudem môcť ani zareagovať na vás. Ale prvé, čo by som rád povedal, som trinásť rokov vo vrcholovej politike, vy ste tu mesiacov menej asi. Takže, a za trinásť rokov som nepapagájoval, takže to by som si od vás vyprosil. A nebudem to ani v budúcnosti robiť. Dúfam, že do konca svojej politickej kariéry to nebudem robiť. A preto aj toto, čo ďalej poviem. Ja nie som nejaký podporovateľ privatizácie teplární. Ale, pán kolega, vy ste tu neboli, možno za to nemôžete, za štyri roky vašej vlády ste dostali krajinu vo veľmi slušnom stave. A odovzdali ste ju tak, že bola pomaly v krachu. Narobili ste také dlhy, že z tých dlhov, ktoré sú, by sme mohli urobiť taký zoznam, že z toho si upletiete, alebo manželka by vám uplietla, nie sveter, ale kabát, a pre celú rodinu. A tie peniaze tam treba. Tak ich treba kdesi nájsť. A preto, ak tieto peniaze a taký prísľub, dúfam, bude pre mňa, pôjdu do zdravotníctva, pre ľudí alebo prípadne do Sociálne poisťovne a pod., tak som ochotný toto podporiť. Ale preto, že to pôjde pre ľudí a tam, kde jednoducho ste ich ukrátili. Ďakujem.
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 133, za 59, proti 39, zdržalo sa 35. Konštatujem, že Národná rada sa uzniesla, že nebude pokračovať v rokovaní o návrhu zákona. Pokračujeme hlasovaním o bode 68 programu, je to prvé čítanie o návrhu poslancov Kotlebu, Schlosára, Kecskésa, Drobného a Beluského na vydanie zákona o domobrane (tlač 717). Spravodajcom je člen výboru pre obranu a bezpečnosť poslanec Milan Laurenčík. Prosím ho, aby hlasovanie uviedol. (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Jána Kecskésa, Stanislava Drobného a Martina Beluského na vydanie zákona o Domobrane a o zmene a doplnení niektorých zákonov , tlač 717.)
Ďuriš Nicholsonová, Lucia, podpredsedníčka NR SR (2019-03-28):
Kolegyne, kolegovia, chcem vás požiadať o pokoj v rokovacej sále. Tí, ktorých to nezaujíma, táto diskusia v rámci faktických poznámok k predošlému diskusnému príspevku, tak vás prosím, opustite rokovaciu sálu. Sú dvaja poslanci ešte prihlásení s faktickými poznámkami a chcem to nechať odznieť. Keď sa chcete rozprávať, tak mimo rokovacej sály. Pani poslankyňa Viera Dubačová, nech sa páči.
Čekovský, Kristián, poslanec NR SR (2021-03-31):
Ďakujem pekne. Vážený pán predsedajúci, dovoľte mi, prosím, ako určenému spravodajcovi výboru predniesť informáciu výboru pre kultúru a médiá o prerokovaní návrhu na voľbu členov Rady Rozhlasu a televízie Slovenska, tlač 339. Nakoľko materiál máte k dispozícii, teda nebudem ho čítať celý. (Reakcie z pléna.) 339 ja mám poznačené. Pán predsedajúci? 399. Dobre, tak ospravedlňujem sa, mám tu nesprávne číslo. Ďakujem. Nakoľko materiál máte k dispozícii, teda nebudem ho čítať celý. Do stanoveného termínu výbor dostal 18 návrhov na kandidátov. Za oblasť rozhlasového vysielania, ja iba prečítam priezviská: pán Abrahám, pán Antol, Balaščak, Guman, pani Hamarová, pán Himič, pán Kramara, pán Lavrík, pani Staneková, pán Uličiansky a pani Válková. Za oblasť práva: pán Caban, Daňko, Dobosová, pani Gajdošová, pán Okenica, pani Petrová, pán Ševec. Do 10. marca 2021 stiahol kandidatúru na člena Rady RTVS pán Martin Kramara. Výbor pre kultúru a médiá uznesením č. 86a zo 16. marca 2021 A. konštatuje, že a) dňom 10. februára 2021 sa skončilo funkčné obdobie pani Ildikó Nagy a Ľubomírovi Gumanovi, odborníkom v oblasti rozhlasovaného vysielania, Jozefovi Vozárovi, odborníkovi v oblasti práva; b) je potrebné zvoliť troch členov Rady RTVS podľa § 9 ods. 1 zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov, a to na funkčné obdobie do 10. februára 2027 (dvoch odborníkov v oblasti rozhlasového vysielania a jedného odborníka v oblasti práva). c) navrhovaní kandidáti za oblasť rozhlasového vysielania sú: pán Abrahám, Antol, Balaščak a pani Hamarová, pán Lavrík, pani Staneková, pán Uličianský a pani Válková. Za oblasť práva: pán Caban, Daňko, pani Dobosová, Gajdošová, pán Okenica, pani Petrová a pán Ševec. Spĺňajú požadované podmienky a predložené návrhy sú v súlade s kritériami uvedenými v § 9 a § 10 zákona o RTVS; d) kandidáti pán Ľubomír Guman a Peter Himič nespĺňajú podmienku dostatočnej odbornej alebo riadiacej praxe. Napriek uvedenému výbor pre kultúru a médiá odporúča Národnej rade vykonať voľbu so všetkými kandidátmi na voľbu do Rady Rozhlasu a televízie Slovenska. Vážený pán predsedajúci, ďakujem, skončil som. Otvorte, prosím, rozpravu.
Viskupič, Marián, poslanec NR SR (2020-12-09):
Vážený pán predseda vlády (ruch v sále a zaznievanie gongu), vážený pán predsedajúci, vážené panie ministerky, páni ministri, vážené panie poslankyne, páni poslanci, kolegyne, kolegovia, k vládnemu návrhu zákona o štátnom rozpočte na rok 2021 a návrhu rozpočtu verejnej správy na roky 2021 až 2023 (tlač 307) v rozprave vystúpilo 10 písomne a 4 ústne prihlásení poslanci. V rozprave aj v záverečnom slove vystúpil aj podpredseda vlády a minister financií pán Heger. V rozprave boli podané dva pozmeňujúce a doplňujúce návrhy, jeden som podal ja, druhý pán poslanec Raši. K dispozícií máme spoločnú správu 307a, ktorá obsahuje v časti IV odporúčania a požiadavky výborov Národnej rady Slovenskej republiky. O návrhoch obsiahnutých v časti IV spoločnej správy a aj v uznesení 2 budeme hlasovať na záver. Pán predsedajúci, keďže pozmeňujúci návrh pána poslanca Rašiho bol podaný v rámci včerajšej rozpravy, dajte, prosím, hlasovať najprv o skrátení lehoty podľa § 83 ods. 4 rokovacieho poriadku.
Grendel, Gábor, podpredseda NR SR (2022-05-03):
V rozprave teraz vystúpi pán poslanec Peter Pellegrini, pripraví sa pán poslanec Jaroslav Baška.
Krupa, Peter, poslanec NR SR (2023-03-21):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Žiga, Peter, podpredseda NR SR (2024-09-25):
Prerušujem rokovanie do štrnástej hodiny. (Prerušenie rokovania o 11.59 hodine.) (Pokračovanie rokovania o 14.00 hodine.)
Paška, Pavol, predseda NR SR (2012-09-12):
Hlina.
Jurinová, Erika, podpredsedníčka NR SR (2014-07-03):
S reakciou na faktickú poznámku pani poslankyňa Mezenská.
Martvoň, Anton, poslanec NR SR (2012-06-20):
Ďakujem pekne. Pán minster, ja mám opačný názor, ako má pán poslanec Kadúc. Plne s vami súhlasím, že je rozdiel medzi povinnosťou informovať, teda niečo vopred oznamovať Rade RTVS, a teda tým získať predbežný súhlas so zámerom, ako jej dávať iba niečo na vedomie. Teda následne získavať súhlas so zámerom. Inak by sa to, keby že sa to ide s týmto spôsobom, že dá sa to už iba na vedomie, tak Rada RTVS potom by strácala úplne ten svoj význam, ako taký má. Ďalej by som chcel reagovať na to, čo bolo povedané. Plne s vami súhlasím, pán minister, že niektoré činy pani Zemkovej hraničia s trestným činom porušovania povinnosti pri správe cudzieho majetku. Uvidíme, ako sa s tým ďalej potom vysporiadame. Na druhej strane, bolo vám tu vyčítané, že chcete stopercentne ovládnuť televíziu. Myslím si, že nič si z toho nerobte, pokiaľ vám to vyčítajú ľudia, ktorí docielili, že počas ich vlády prebiehali relácie v televízii ako typu vznik SaS alebo vznik iných politických strán, ktoré potom pôsobili ako PR televízne relácie tesne pred voľbami. Ďakujem. (Ruch v sále.)
Číž, Miroslav, podpredseda NR SR (2015-10-21):
Teraz v rozprave vystúpi pán poslanec Huba, pripraví sa pán poslanec Poliačik.
Viskupič, Jozef, poslanec NR SR (2011-03-23):
Ďakujem. Pán kolega, ja si myslím, že ad jedna, v dôvodovej správe, ad dva v paragrafovom znení je predsa jasne napísané, že sme chceli odstrániť zásadné výhrady voči uplatňovaniu práva na odpoveď verejných činiteľov. Vy ste tu možno aj správne definovali niektoré časti práva na odpoveď, ale stále zabúdate na to, že sme chceli a aj úmyslom, teda zákonodarcu v tomto momente je to, aby nebol tento inštitút zneužívaný na možno, dá sa až nadnesene alebo s určitou mierou hyperboly povedať zárobkovej činnosti, kedy sa tento inštitút dá zneužívať voči tým záhadným, alebo ako ste ich nazývali vydavateľom, ktorí boli častokrát stavaní do polohy tej, že či uverejňovať pravdu alebo pravdu neuverejňovať, pretože by mohli byť postavení do úlohy tej, že niekto dokáže využiť tento inštitút práv na odpovede ako zárobkovú činnosť a dokonca týchto vydavateľov likvidovať. Túto vec ste ani raz nespomenuli a myslím si, že tým, že medzinárodné spoločenstvo aj vôbec zainteresovaní ľudia v tejto novinárskej brandži vedia, že jediným a možným momentom pri uplatňovaní tohto práva bola likvidácia nepohodlných vydavateľstiev a nepohodlných novinárov. Ďakujem.
P. Hrušovský, predseda NR SR: (2004-03-09):
(Hlasovanie.) 138 prítomných, 12 za návrh, 18 proti, 64 sa zdržalo, 44 nehlasovalo. Návrh sme neschválili. Pristúpime k hlasovaniu o pozmeňujúcom návrhu, ktorý predniesol pán poslanec...
Kollár, Jozef, poslanec NR SR (2012-06-21):
Ďakujem pekne za slovo, pani predsedajúca. Vážený pán podpredseda vlády Slovenskej republiky, dámy a páni, dnes, ak sa teda ukončí dnes rozprava k tomuto bodu, ak nie, tak asi pôjdeme ďalej aj po 19.00 hodine, pretože téma je naozaj vážna. Počul som také šumy na chodbách, pán kolega Kaník, že asi sa pôjde aj po 19.00 hodine, ale to je úplne nepodstatné. Chcem povedať niečo úplne iné. Či už dnes alebo zajtra, slovenský parlament bude stáť určite pred jedným z najťažších rozhodnutí a pred jedným z najkľúčovejších rozhodnutí v novodobých dejinách Slovenskej republiky po 1. januári 1993. Poprosím, pani predsedajúca, keby ma tam nerušili kolegovia vzadu.
P. Paška, predseda NR SR: (2006-10-17):
Ako ďalší písomne prihlásený vystúpi pán poslanec Szigeti.
Laššáková, Jana, podpredsedníčka NR SR (2013-06-20):
Prezentujme sa a hlasujeme. (Hlasovanie.) Prítomných 144 poslancov, za návrh 103 poslancov, proti 1, zdržalo sa 40 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca, uveďte ďalšie hlasovanie.
Grendel, Gábor, podpredseda NR SR (2021-09-21):
Otváram rozpravu, do ktorej som nedostal žiadnu písomnú prihlášku. Pýtam sa, či má niekto záujem prihlásiť sa do rozpravy ústne. Pán poslanec Habánik ako jediný. Ale najskôr o slovo požiadal pán podpredseda Národnej rady Blanár, takže nech sa páči.
Blanár, Juraj, podpredseda NR SR (2021-11-03):
Pani poslankyňa Zemanová, pán poslanec Kočiš, im prepadáva faktická poznámka. Ďalší vystúpi pán poslanec Potocký, nech sa páči.
Danko, Andrej, predseda NR SR (2017-04-07):
Pani poslankyňa Remišová, s reakciou na faktické.
Laurenčík, Milan, podpredseda NR SR (2021-03-19):
Na faktické poznámky bude reagovať pani poslankyňa Lucia Drábiková, nech sa páči.
Gašpar, Tibor, poslanec NR SR (2024-02-08):
Pardon, pardon. Ako o ďalšom budeme hlasovať o bode 22 pozmeňujúceho návrhu poslanca Galka.
J. Jasovský, poslanec: (2004-12-07):
Chcem poznamenať, že mnohí z vás majú pocit, že som politický nominant alebo politický kandidát. Ja chcem povedať v túto chvíľu, že mám pocit, že kandidujem za Národnú radu Slovenskej republiky. Ak sa rozhodnete, dámy poslankyne a páni poslanci, že som vhodným kandidátom na túto funkciu, prosím, zahlasujte za návrh. To je všetko. Ďakujem pekne. (Potlesk.)
R. Fico, predseda vlády SR: (2008-04-10):
Neprítomný dnes bude na hodine otázok a interpeláciách podpredseda vlády pre vedomostnú spoločnosť, európske záležitosti, ľudské práva a národnosti pán Čaplovič, ktorý je na zahraničnej pracovnej ceste vo Švédsku. Zastupuje ho minister zahraničných vecí pán Kubiš. Ďalej bude neprítomný podpredseda vlády a minister spravodlivosti pán Harabin, ktorý je na stretnutí ministrov spravodlivosti V4. Zastupuje ho opäť pán minister zahraničných vecí pán Kubiš. Ďalej minister financií Ján Počiatek je na zahraničnej pracovnej ceste. Zastupuje ho minister hospodárstva pán Jahnátek. Ďalej minister dopravy, pôšt a telekomunikácií je na pracovnej ceste mimo Bratislavy. Zastupuje ho minister hospodárstva pán Jahnátek. Na zahraničnej pracovnej ceste v Bahrajne je minister životného prostredia pán Izák. Zastupuje ho minister zdravotníctva pán Valentovič. Zo zdravotných dôvodov sa ospravedlnila pani ministerka Tomanová. Zastupuje ju pán minister zdravotníctva, pán Valentovič. A na zahraničnej pracovnej ceste v Bulharsku je pán Baška, minister obrany. Zastupuje ho minister zahraničných vecí Ján Kubiš. Na pracovnej ceste v Košiciach je podpredseda vlády a minister vnútra pán Kaliňák. Zastupuje ho minister zahraničných vecí pán Kubiš. A na pani ministerku pôdohospodárstva pani Kramplovú nie sú žiadne otázky. Ďakujem veľmi pekne.
P. Paška, predseda NR SR: (2009-03-10):
(Hlasovanie.) 130 prítomných, 129 za, 1 sa zdržal. Vyslovili sme súhlas na skrátené legislatívne konanie. Odhlasovali sme súhlasy na skrátené legislatívne konania a budeme pokračovať teraz prvými čítania. Ako o prvom budeme v prvom čítaní rokovať o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov , tlač 971. Pani ministerka Tomanová je v budove Národnej rady? (Reakcie z pléna.) Takže máme tu pani ministerku. Pani ministerka, poprosím vás, budeme teraz v prvom čítaní rokovať o zákone o sociálnom poistení.
Szalay, Tomáš, poslanec NR SR (2024-01-24):
Veľmi pekne vám ďakujem, pán predsedajúci, za udelenie slova a ďakujem Marošovi Viskupičovi za jeho príspevok do rozpravy k skrátenému legislatívnemu konaniu. No, niekoľko poznámok by som, Maroš, mal k tomu, čo si hovoril. Hovoril si, že keď sa stane chyba, treba urobiť nápravu. A zaznelo to aj v iných faktických poznámkach, na ktoré nereagujem, lebo reagujem na tvoje vystúpenie. Áno, chyby treba naprávať a chyby treba naprávať dobre, nie tak, že rozkopeme celý systém, keď náhodou z neho nejaký jedinec urobí nejakú, niekde nejakú chybu. Zaznelo tu veľa iných príkladov, nebudem sa v tom opakovať, čo všetko by sme mohli zrušiť za každé jedno pochybenie. Ale skúsil by som premostiť z tejto myšlienky, že keď sa stane chyba, treba urobiť nápravu. Chyba sa stala v tom, že tento návrh, zlý návrh zákona, ale o tom ešte nehovoríme o tom obsahu, keď tento návrh zákona prišiel v skrátenom legislatívnom konaní, je to chyba. Nemal byť v skrátenom legislatívnom konaní. No a keď sa stane chyba, treba ju napraviť, čiže plne podčiarkujem to, čo si povedal na záver, že stiahnite, prosím vás pekne, dajte to do normálneho pripomienkového konania, nech sa k tomu môžu ľudia vyjadrovať, rovnako ako sa vyjadrovali k návrhom, k návrhu Trestného zákona, keď ho pripravovala Mária Kolíková. Veľmi sa mi páčili príklady, hoci tým teraz si už trošičku prešiel do toho obsahu zákona, nie k tej... nehovoril si o tej forme. A ja by som vypichol z toho obsahu, ktorý si ty spomínal, to premlčanie. To premlčanie považujem za najväčšie svinstvo v tomto zákone, pretože tým premlčaním vzniknú na Slovensku zo dňa na deň akože nieže stovky, tisícky obetí trestných činov, ktorí sa nedomôžu nápravy tejto skrivodlivosti. Ďakujem, Maroš.
Ďurica, Ondrej, poslanec NR SR (2021-06-16):
Ďakujem za slovo, pán podpredseda. Pán kolega Šefčík, ja som si len spravil také tri poznámočky k vášmu prejavu. Ale aj napriek tomu, že ste v podstate prešiel nejakým, nejakou etapou profesionálneho života poslanca Fica a nevenovali ste sa v podstate ministrovi Mikulcovi, tak na konci ste povedal, že si môžete vybrať a vyberáte si neveriť Ficovi a veriť Mikulcovi. Len ja vám chcem pripomenúť, že Fico nie je minister vnútra a táto schôdza nie je o Ficovi. Táto schôdza je o aktuálnom ministrovi vnútra Mikulcovi, takže vybrať si môžete medzi kýmkoľvek, ale minister Mikulec zastáva určitú funkciu a s ňou je spojená aj táto schôdza. A tak, ako povedal môj predrečník, ale reagujem, reagujem naozaj na vás, neustále sa vracať do doby desať rokov, pätnásť rokov, päť rokov, veď to naozaj tu budeme sedieť mesiace a nikde sa neposunieme. A k tej správe Slovenskej informačnej služby, o ktorej ste povedal hneď na začiatku, že ja neviem, či to je pravda, možno to je pravda, tak toto ma naozaj zaskočilo, ale v dobrom, teraz vám nehovorím ako výčitku, ale zaskočilo ma to, lebo možno ste neboli na tej schôdzi, keď tu hovoril riaditeľ Slovenskej informačnej služby, ale ja vám chcem takým, nieže upozorniť vás, nechcem vás upozorňovať, ale len povedať toľko, že to bola správa riaditeľa Slovenskej informačnej služby, to nebolo, že jedna pani povedala alebo novinári napísali. A pokiaľ ste tu neboli, tak tu bola aj diskusia, boli tu faktické poznámky, kde sme my ako členovia opozície veľmi, veľmi jasne dávali otázku riaditeľovi Slovenskej informačnej služby, či sú tie informácie, samozrejme, pravdivé, akú majú hodnotu a či sa, či sa dá s nimi narábať, a bolo povedané úplne jasne, že áno. Takže len... (Prerušenie vystúpenia časomerom.)
Pčolinský, Peter, podpredseda NR SR (2022-11-09):
Ďakujem pekne. Pán spravodajca, máte k tomu čo dodať? Nie. Prerušujem rokovanie o tomto bode programu. Budeme pokračovať v prerušenej rozprave o návrhu na... jaj, pardon, pardon, budeme pokračovať – mám všeobecným súhlasom – ešte pán minister Karas uvedie návrh na voľbu predsedu ÚVO. Nech sa páči. (Rokovanie o návrhu na voľbu predsedu Úradu pre verejné obstarávanie , tlač 1274.)
Laššáková, Jana, podpredsedníčka NR SR (2014-06-11):
Na vystúpenie pána poslanca nie sú faktické poznámky. Nech sa páči, pán poslanec Novotný, máte slovo.
Kollár, Boris, predseda NR SR (2022-05-05):
Prosím, prezentujme sa a hlasujme. (Hlasovanie.) Prítomných 122 poslancov, za 102, proti 16, zdržali sa 2, nehlasovali 2. Konštatujem, že sme schválili návrh novely zákona č. 68/1997 Z. z. o Matici slovenskej. Ďakujem. Ďalej nasleduje hlasovanie o bode 39 programu, je to druhé čítanie o návrhu poslanca Gyimesiho na vydanie zákona o finančnej podpore pre Maďarský spoločenský a kultúrny zväz na Slovensku – Csemadok, tlač 734. Dávam slovo spoločnému spravodajcovi z výboru pre ľudské práva a národnostné menšiny poslancovi Petrovi Pollákovi, aby hlasovanie uvádzal. Nech sa páči, pán poslanec, máte slovo. (Hlasovanie o návrhu poslanca Národnej rady Slovenskej republiky Györgya Gyimesiho na vydanie zákona o finančnej podpore pre Maďarský spoločenský a kultúrny zväz na Slovensku – Csemadok , tlač 734.)
Štefanec, Ivan, poslanec NR SR (2013-05-30):
Ďakujem pekne, pán minister. Podľa medializovaných informácií len do minulého roku to bolo 18,8 mil., čiže táto informácia bola nesprávna, áno? Predpokladám, že to je údaj k dnešnému dňu, len si chcem overiť presný dátum.
Pčolinský, Peter, podpredseda NR SR (2023-05-24):
Ďakujem pekne. Pán spravodajca.